Document ID: 32006D0173

KOMMISSIONENS AFGØRELSE
af 13. februar 2006
om ophævelse af afgørelse 2001/645/EF om godtagelse af tilsagn afgivet i forbindelse med antidumpingproceduren vedrørende importen af polyethylenterephthalatfolie med oprindelse i bl.a. Indien
(2006/173/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (i det følgende benævnt »grundforordningen«), særlig artikel 8 og artikel 9,
efter høring af det rådgivende udvalg, og
ud fra følgende betragtninger:
A. TIDLIGERE PROCEDURE
(1)
Ved forordning (EF) nr. 1676/2001 (2) indførte Rådet en endelig antidumpingtold på importen af polyethylenterephthalatfolie (PET-folie) med oprindelse i bl.a. Indien. Foranstaltningerne blev indført i form af en værditold på mellem 0 % og 62,6 % på importen af PET-folie med oprindelse i Indien.
(2)
Ved afgørelse 2001/645/EF (3) godtog Kommissionen den 22. august 2001 tilsagn afgivet af fem indiske producenter: Ester Industries Limited (»Ester«), Flex Industries Limited (»Flex«), Garware Polyester Limited (»Garware«), MTZ Polyfilms Limited (»MTZ«) og Polyplex Corporation Limited (»Polyplex«).
(3)
Kommissionen indledte den 22. november 2003 (4) en delvis interimsundersøgelse af forordning (EF) nr. 1676/2001 begrænset til en undersøgelse af de endelige antidumpingforanstaltningers form. Denne undersøgelse er afsluttet ved Rådets forordning (EF) nr. 365/2006 (5), der ændrede forordning (EF) nr. 1676/2001.
B. TILBAGETRÆKNING AF GODTAGELSEN AF TILSAGN
(4)
I henhold til betragtning 22 til 25 i forordning (EF) nr. 365/2006 og høringer af alle berørte parter er virksomhederne i deres nuværende form ikke i stand til at modvirke de skadelige virkninger af dumping, da de både frembyder store vanskeligheder i forbindelse med overvågning og håndhævelse og uacceptable risici. Af denne grund og i overensstemmelse med de relevante bestemmelser i de pågældende tilsagn, som giver Kommissionen mulighed for ensidigt at trække godtagelsen af tilsagnene tilbage, har Kommissionen besluttet at trække godtagelsen af tilsagnene tilbage.
(5)
Kommissionen har meddelt de indiske myndigheder og eksporterende virksomheder, der er berørt af forordning (EF) nr. 365/2006, at den havde til hensigt at trække godtagelsen af de nuværende tilsagn tilbage. De berørte parter fik mulighed for at fremsætte bemærkninger hertil.
(6)
Disse bemærkninger er omhandlet i betragtning 27 til 31 i forordning (EF) nr. 365/2006.
C. OPHÆVELSE AF AFGØRELSE 2001/645/EF
(7)
På baggrund af ovenstående bør afgørelse 2001/645/EF, hvorved der godtages tilsagn afgivet af Ester Industries Limited (»Ester«), Flex Industries Limited (»Flex«), Garware Polyester Limited (»Garware«), MTZ Polyfilms Limited (»MTZ«) og Polyplex Corporation Limited (»Polyplex«), ophæves.
(8)
Ved forordning (EF) nr. 366/2006 (6) har Rådet parallelt med denne afgørelse indført endelig antidumpingtold på import til Fællesskabet af polyethylenterephthalatfolie (PET-film) med oprindelse i Indien -
TRUFFET FØLGENDE AFGØRELSE:
Artikel 1
Afgørelse 2001/645/EF ophæves.
Artikel 2
Denne afgørelse får virkning dagen efter offentliggørelsen i Den Europæiske Unions Tidende.
Udfærdiget i Bruxelles, den 13. februar 2006.

Labels: 1
3
4
18